钦定古今图书集成/明伦汇编/氏族典/第229卷 > 杨信
## 钦定古今图书集成/明伦汇编/氏族典/第229卷 > 杨信

按《宋史杨信传》：“信，瀛州人，初名义。显德中，隶太祖麾
下为裨校。宋初，权内外马步军副都军头。建隆二年，
领贺州刺史，改铁骑控鹤都指挥使，迁殿前都虞候，
领汉州防御使。乾德初，亲郊，为仪仗都部署，改静江
军节度。开宝六年，迁殿前都指挥使，改领建武军节
度。九年，授义成军节度。太平兴国二年，改镇宁军。三”
年春，以疡疾卒，赠侍中。信质实自将，善部分士卒，指顾申儆，动有纪律，故见信任而终始无疑焉。